ຍານາງຊັນນີ ປັນຍານຸວົງ-ຣູເບັກ ແບ່ງປັນ ປະສົບພະການ ການສະໝັກເລືອກຕັ້ງ ເປັນຜູ້ພິພາກສາ 
ເຖິງແມ່ນຍານາງຊັນນີ ໄດ້ຮັບຄວາມຜິດຫວັງ ຈາາການປ່ອນບັດເລືອກຕັ້ງ ເປັນຜູ້ພິພາກສາ ເມືອງແມັກເກລັນເບີກ ລັດຄາໂຣໄລນາເໜືອ ແຕ່ໄດ້ຮັບຄຳຍ້ອງຍໍສັນລະເສີນ ໃນບົດບາດຂອງທ່ານນາງ ຈາກສັງຄົມລາວອາເມຣິກັນ. 
ສະບາຍດີທ່ານຜູ້ຟັງທີ່ເຄົາລົບ ໃນລາຍການວິດຊາວລາວ ຂອງ ວີໂອເອ ປະຈຳແລງວັນ ພະຫັດມື້ນີ້ ເຮົາຈະນຳເອົາການສຳພາດກັບຍານາງຊັນນີ ປັນຍາ ນຸວົງ-ຣູເບັກ ອະດີດຜູ້ ສະໝັກ ເປັນຜູ້ພິພາກສາເຂດເມືອງແມັກເກລັນເບີກ ລັດ ຄາໂຣໄລນາເໜືອ ແລະການ ປ່ອນບັດເລືອກຕັ້ງ ທີ່ຫາກໍ່ຜ່ານພົ້ນໄປເມື່ອອາທິດ ແລ້ວນີ້ມາສະເໜີິທ່ານ ເຖິງແມ່ນຍາ ນາງຊັນນີ ບໍ່ໄດ້ຊະນະ ການເລືອກຕັ້ງກໍ ຕາມ ແຕ່ຍານາງ ໄດ້ສ້າງບົດບາດໄວ້ໃຫ້ແກ່ບັນ ດາເຍົາວະຊົນລາວອາເມຣິກັນ ໃນອະນາຄົດ ປະສົບພະການໃນເລືອກຕັ້ງຂອງຍານາງ ຊັນນີ ເປັນຢ່າງໃດນັ້ນ ກິ່ງສະຫວັນ ຈະນຳມາສະເໜີທ່ານ ໃນອັນດັບຕໍ່ໄປ ໃນຄະນະທີ່ປະຊາຊົນອາເມຣິກັນ ແລະຊາວໂລກລໍຖ້າຟັງຜົນການນັບຄະ ແນນສຽງ ເລືອກຕັ້ງ ປະທານາທິບໍດີ ຄົນທີ 46 ຂອງສະຫະລັດ ລະຫວ່າງພັກ ຣີພັບບລິກັນ ແລະ ພັກເດໂມແຄຣັດທີ່ແກ່ຍາວຢູ່ນັ້ນ ໃນອີກດ້ານນຶ່ງ ປະຊາຄົມລາວອາເມຣິກັນໃນທົ່ວ ປະເທດ ໄດ້ພາກັນຕິດຕາມຢ່າງໃກ້ຊິດເບິ່ງການສະໝັກ ເປັນຜູ້ພິພາກສາປະຈຳສານ ເມືອງເມັກເກລັນເບີກ ຂອງຍານາງຊັນນີ ປັນຍານຸ ວົງ-ຣູເບັກ ທີ່ສັງກັດພັກຣີພັບບລິກັນ ຢູ່ໃນລັດຄາໂຣໄລນາເໜືອ ເປັນເວລາກວ່ານຶ່ງປີ ທີ່ຍານາງຊັນນີໄດ້ທຸ້ມເທເຫື່ອແຮງໂຄສະນາຫາສຽງຊອກ ຫາການສະໜັບສະໜູນ ຈາກປະຊາຄົມໂດຍທົ່ວໄປ ທັງລາວ ແລະອາເມຣິກັນ ຢູ່ໃນເຂດດັ່ງກ່າວ ບ່ອນທີ່ການປ່ອນບັດເລືອກຕັ້ງໄດ້ມີຂຶ້ນພ້ອມໆດຽວກັບການ ເລືອກຕັ້ງປະທານາທິບໍດີສະຫະລັດ ໃນວັນອັງຄານທີ 3 ພະຈິກ 2020 ທີ່ຫາ ກໍຜ່ານພົ້ນໄປ ແຕ່ໜ້າເສຍໃຈ ທີ່ ຍານາງຊັນນີ ບໍ່ສາມາດເອົາຊະນະຄູ່ແຂ່ງຄື ທ່ານເຣັກສ໌ ມາຣເວີລ (Rex Marvel) ທີ່ສັງ ກັດພັກເດໂມແຄຣັດ ເຖິງແມ່ນຍານາງຊັນນີ ໄດ້ຮັບຄວາມຜິດຫວັງກໍຕາມ ແຕ່ໃນອີກດ້ານນຶ່ງນັ້ນ ຍານາງໄດ້ ຮັບຄຳຍ້ອງຍໍສັນລະເສີນໃນບົດບາດ ຈາກບັນດາສະມາຊິກສັງຄົມລາວ ອາເມຣິກັນ ທີ່ຢູ່ ໃກ້ ແລະໄກເຖິງ 26 ລັດ ທີ່ໄດ້ສົ່ງປັດໄຈ ມາຊ່ວຍໃຊ້ຈ່າຍໃນການໂຄສະນາຫາສຽງ ຮວມ ເປັນເງິນທັງໝົດ 30 ກວ່າພັນໂດລາ ຍານາງຊັນ ນີ ເປັນສະຕີອາເມຣິກັນເຊື້ອສາຍລາວ ທີໄດ້ວາງພື້ນຖານ ແລະບົດບາດໄວ້ໃນ ປະຫວັດສາດສັງຄົມລາວອາເມຣິກັນ ເພື່ອໃຫ້ ເຍົາວະຊົນລຸ້ນຫຼັງ ໄດ້ເປັນແຫວ່ນ ແຍງ ຊຶ່ງຍານາງຊັນນີ ໄດ້ກ່າວກ່ຽວກັບການຕັດສິນໃຈ ລົງສະໝັກແຂ່ງຂັນ ແລະປະສົບ ໃນການເລືອກຕັ້ງສູ່ວີໂອເອ ຟັງດັ່ງນີ້: ຍານາງຊັນນີ ໄດ້ເຮັດວຽກດ້ານກົດໝາຍ ເປັນທະນາຍຄວາມປ້ອງກັນຄົນທີ່ມີ ລາຍໄດ້ຕໍ່າ ຈາກການກະທຳຜິດທີ່ບໍ່ຮ້າຍແຮງແລະເພື່ອໃຫ້ໂອກາດແກ່ເຂົາເຈົ້າ ໄດ້ຕັ້ງໂຕໃໝ່ຊຶ່ງຊື່ສຽງ ຂອງຍານາງໄດ້ເປັນທີ່ຮູ້ກັນດີຢູ່ໃນເມືອງແມັກເກັລນເບີກ ມາເປັນເວລາກວ່າສິບປີແລ້ວ ການຕັດສິນໃຈສະໝັກເຂົ້າແຂ່ງຂັນ ຢູ່ຕໍາແໜ່ງ ໃດໆ ໃນຫ້ອງການລັດຖະບານທ້ອງຖິ່ນລັດ ຫຼືລັດຖະບານກາງ ຜູ້ສະໝັກຕ້ອງ ມີເງິນໃຊ້ຈ່າຍໃນການໂຄສະນາຫາສຽງ ມີຜູ້ສະໜັບ ສະໜູນ ມີອາສາສະໝັກໃຊ້ ເຫື່ອແຮງ ເສຍສະຫຼະເວລາ ແລະປັດໄຈ ຊຶ່ງຍານາງຊັນນີ ໄດ້ ກ່າວເຖິງຕອນນີ້ວ່າ: ຍານາງຊັນນີ ໄດ້ໂຄສະນາຫາສຽງເກືອບແຕ່ລະວັນ ມາເປັນເວລາກວ່ານຶ່ງປີ ແລະຊອກຫາ ໂອກາດອັນເໝາະສົມ ເພື່ອພົບປະກັບ ບັນດາສະມາຊິກສັງຄົມ ຢູ່ໃນຂົງເຂດ ຊຶ່ງຍານາງ ກ່າວວ່າ: ໃນຂະນະທີ່ີມີການໂຄສະນາຫາສຽງມາເປັນເວລາຫຼາຍເດືອນ ກ່ອນໜ້າການລົງຄະແນນ ສຽງເລືອກຕັ້ງປີ 2020 ປະຈຳເມືອງເມັກເລັນເບີກນັ້ນ ກົດລະບຽບ ໄດ້ປ່ຽນແປງເນື່ອງຈາກ ມີການຟ້ອງຮ້ອງ ຊຶ່ງຍານາງຊັນນີ ໄດ້ເຫລົ່າສູ່ຟັງວ່າ: ໃນໄລຍະການໂຄສະນາຫາສຽງຢູ່ນັ້ນ ຍານາງຊັນນີໄດ້ປະເຊີນໜ້າກັບອຸບປະສັກຫຼາຍ ສິ່ງຫຼາຍຢ່າງ ໄດ້ຮັບການສະໜັບສະໜູນ ໄດ້ຮຽນຮູ້ກ່ຽວກັບສະມາ ຊິກສັງຄົມລາວອາເມ ຣິກັນ ແລະການເມືອງຢູ່ເຂດທ້ອງຖິ່ນຂອງສະຫະລັດ ແຕ່ສິ່ງທີ່ເຮັດໃຫ້ຍານາງຊັນນີ ໄດ້ ຮັບຄວາມຊອກຊໍ້າ ຢ່າງບໍ່ຄາດຄິດນັ້ນມາ ຈາກພວກໜຸ່ມນ້ອຍລາວອາເມຣີກັນ ຜູ້ໄຮ້ດຽງ ສາພາກັນປະນາມຂ້າພະເຈົ້າ ຜ່ານທາງອິນເຕີແນັດ ຊຶ່ງຂ້າພະເຈົ້າບໍ່ສາມາດລື້ຶືມຄວາມ ເວົ້າໄດ້ ຊຶ່ງຍານາງ ຊັນນີ ໄດ້ເຫຼົ່າເຖິງເຫດການໃນທາງບວກ ແລະທາງລົບສູ່ ວີໂອເອ ຟັງດັ່ງນີ້ ການລົງສະໝັກເລືອກຕັ້ງເປັນຜູ້ພິພາກສາ ຂອງຍານາງຊັນນີ ປັນຍານຸວົງ- ຣູເບັກ ປະ ຈຳເຂດທ້ອງຖິ່ນ ເມືອງແມັກເກລັນເບີກ ລັດຄາໂຣໄລນາເໜືອ ໄດ້ ພິສູດໃຫ້ເຫັນເຖິງ ໂຕຢ່າງອີກເທື່ອນຶ່ງ ໃນຄວາມກ້າວໜ້າວ ຂອງສະຕີອາເມຣິ ກັນເຊື້ອສາຍລາວ ຂອງສັດຕະວັດ ທີ 21 ຍານາງຊັນນີ ຈະບໍ່ແມ່ນຄົນທຳອິດ ແຕ່ຍັງຈະມີອາເມຣິກັນເຊື້ອສາຍ ລາວອີກຫຼາຍໆຄົນ ທີ່ກຳລັງຈະກ້າວຂຶ້ນມາ ມີບົດບາດຢູ່ໃນວົງການປົກຄອງຂອງສະ ຫະລັດໃນອີກບໍ່ຊ້ານີ້ ສິ່ງທີ່ໜ້າສົນໃຈ ນັ້ນກໍຄື ປະຊາຊົນອາເມຣິກັນເຊື້ອສາຍລາວ ມີ ຈຳນວນໜ້ອຍຢູ່ແລ້ວ ຖ້າປຽບ ທຽບໃສ່ກັບຊົນຊາດອື່ນໆ ນອກຈາກນັ້ນ ມີຫຼາຍໆຄົນ ທີ່ໄດ້ເປັນສັນຊາດອາ ເມຣິກັນ ແຕ່ຍັງບໍ່ໄດ້ລົງທະບຽນປ່ອນບັດ ແລະກໍບໍ່ເຄີຍປ່ອນບັດ ມາກ່ອນດັ່ງ ທີ່ຍານາງຊັນນີ ໄດ້ກ່່າວໄປນັ້ນ